ஆனால், எம்.எஸ். ஆபீஸ் உரிமம், ஒரு கம்ப்யூட்டருக்கு மட்டுமே செல்லுபடியாகும் என மைக்ரோசாப்ட் அறிவித்தது வாடிக்கையாளர்களை கோபம் கொள்ளச் செய்தது. பல நாடுகளிலிருந்து கண்டனக் கணைகள் பறந்தன. இந்த எதிர்பாராத கோபத்தினைப் பார்த்ததும், மைக்ரோசாப்ட் தன் கொள்கை முடிவினை மாற்றிக் கொண்டது. அண்மையில் அறிவிக்கப்பட்ட முடிவின்படி, ஒரு கம்ப்யூட்டருக்கு வாங்கப்பட்ட உரிமத்தினை, இன்னொருவரின் சம்மதத்துடன் அவரின் கம்ப்யூட்டருக்கு மாற்றிக் கொள்ளலாம். ஆனால், ஒரு நேரத்தில், ஒரு கம்ப்யூட்டரில் மட்டுமே பயன்படுத்த முடியும். உங்களின் கம்ப்யூட்டர் இயங்க மறுத்தாலோ, அல்லது நீங்கள் புதிய கம்ப்யூட்டருக்கு மாறினாலோ, இந்த சலுகை வழங்கப்படுகிறது. இதுவும் 90 நாட்களுக்கு ஒருமுறை மட்டும் தான் அனுமதிக்கப்படும். ஆனால், ஹார்ட்வேர் பிரச்னையினால், மாறுதல் வேண்டி இருந்தால், இந்த 90 நாள் காலவரையறை தளர்த்தப்படும். இது உடனடியாக அமலுக்கு வந்துள்ளதாக, மைக்ரோசாப்ட் அறிவித்துள்ளது. வாடிக்கையாளர்களின் கோரிக்கைகளின் அடிப்படையில் இந்த முடிவினை எடுத்துள்ளதாக மைக்ரோசாப்ட் அறிவித்துள்ளது.